CELEX: 32021D1066
Language: et
Date: 2021-06-28 00:00:00
Title: Nõukogu otsus (ÜVJP) 2021/1066, 28. juuni 2021, millega muudetakse otsust 2013/354/ÜVJP Euroopa Liidu politseimissiooni kohta Palestiina aladel (EUPOL COPPS)

29.6.2021   
               
               
                  ET
               
               
                  Euroopa Liidu Teataja
               
               
                  L 229/13
               
            
         NÕUKOGU OTSUS (ÜVJP) 2021/1066,
         28. juuni 2021,
         millega muudetakse otsust 2013/354/ÜVJP Euroopa Liidu politseimissiooni kohta Palestiina aladel (EUPOL COPPS)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 3. juulil 2013 vastu otsuse 2013/354/ÜVJP, (1) millega jätkati EUPOL COPPSi alates 1. juulist 2013.
                  
               
                     (2)
                  
                  
                     Nõukogu võttis 29. juunil 2020 vastu otsuse (ÜVJP) 2020/902, (2) millega muudeti otsust 2013/354/ÜVJP ning pikendati selle kehtivust 1. juulist 2020 kuni 30. juunini 2021.
                  
               
                     (3)
                  
                  
                     4. märtsil 2021 leppis poliitika- ja julgeolekukomitee EUPOL COPPSi strateegilise läbivaatamise raames kokku, et EUPOL COPPSi tuleks pikendada veel 24 kuu võrra kuni 30. juunini 2023.
                  
               
                     (4)
                  
                  
                     1. juunil 2021 märkis poliitika- ja julgeolekukomitee lisaks, et Iisraeli ja Palestiina omavalitsuse esitatud teavet arvesse võttes tuleks EUPOL COPPSi pikendada ühe aasta võrra kuni 30. juunini 2022.
                  
               
                     (5)
                  
                  
                     Otsust 2013/354/ÜVJP tuleks seetõttu vastavalt muuta.
                  
               
                     (6)
                  
                  
                     EUPOL COPPSi viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2013/354/ÜVJP muudetakse järgmiselt.
            
                        1)
                     
                     
                        Artikli 12 lõikesse 1 lisatakse järgmine lõik, mis sõnastatakse järgmiselt:
                        „EUPOL COPPSi tegevusega seonduvate kulutuste katmiseks ette nähtud lähtesumma ajavahemikul 1. juulist 2021 kuni 30. juunini 2022 on 12 600 000 eurot.“
                     
                  
                        2)
                     
                     
                        Artikli 15 kolmas lõik asendatakse järgmisega:
                        „Otsus kaotab kehtivuse 30. juunil 2022.“
                     
                  
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. juulist 2021.
         
         
            Luxembourg, 28. juuni 2021
            
               
                  Nõukogu nimel
               
               
                  eesistuja
               
               M. do C. ANTUNES
            
         
         
            (1)  Nõukogu 3. juuli 2013. aasta otsus 2013/354/ÜVJP, Euroopa Liidu politseimissiooni kohta Palestiina aladel (EUPOL COPPS) (ELT L 185, 4.7.2013, lk 12).
         
            (2)  Nõukogu 29. juuni 2020. aasta otsus (ÜVJP) 2020/902, millega muudetakse otsust 2013/354/ÜVJP Euroopa Liidu politseimissiooni kohta Palestiina aladel (EUPOL COPPS) (ELT L 207, 30.6.2020, lk 30).